fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en en fi fi fi fi fi fi fi fi fi fi fi fi fi fi fi fi fi pt fi fi fi fi fi fi fi fi fi fi fi fi fi fi fi fi fi fi fi fi fi fi fi fi
Usein kysyttyä joulukalentereista - Tarinatädin värityskuvat
Täältä löydät vastaukset moniin Tarinatädin väritettäviä joulukalentereita koskeviin kysymyksiin! Ota yhteyttä ja kysy rohkeasti, mikäli sinun kysymykseesi ei vielä löydy täältä vastausta…
Mikä on Tarinatädin väritettävä joulukalenteri?
Tarinatädin väritettävä joulukalenteri on joulusta 2016 lähtien julkaistu värityskuvatiedosto, jonka voi ladata omalle koneelleen tulostettavaksi ja värittää siitä yhden kohdan päivässä joulukuun ensimmäisestä päivästä jouluaattoon asti.
Joulukalenteri inspiroi tarinankerrontaa ja yhteinen tarinatuokio yhdistää ihmisiä oli kyseessä lapsiryhmä tai perhe. Joulukalenteritiedostossa on mukana vinkit värittämiseen, tarinointiin ja kokemuksen jakamiseen läheisten tai lapsiryhmän kanssa.
Joka vuosi uusi joulukalenteri - Minkä valitsisin?
Joka vuosi julkaistaan uusi joulukalenteri ja vanhojen joulukalentereiden ohjeisiin saattaa tulla pieniä muutoksia, muuten ne pysyvät samoina.
Vuoden 2021 joulukalenteri on nimeltään ”Joulu Keijukielekkeellä”. Voit tutustua kaikkiin Tarinatädin väritettäviin joulukalentereihin Tarinatädin Joulukalenterisivulla sekä Tarinatädin Holvi-kaupassa.
Voit yhdistellä joitain joulukalentereita toisiinsa. Tällä hetkellä tarjolla on seuraavat parit:
”Joulumuorin joulukoulu” ja ”Joulu järven rannalla”
”Joulu puumajassa” ja ”Ison talon joulu”
”Joulu lumotussa metsässä” ja ”Joulu Keijukielekkeellä”.
Joulukalenterien yhdistäminen on mainio mahdollisuus saada enemmän väritettävää esim. perheen sisaruksille, jolloin kummallakin on oma värityskuvansa, mutta silti kuvat sopivat yhteen.
Kenelle Tarinatädin joulukalenteri on tarkoitettu?
Joulukalenteri on suunniteltu ilahduttamaan alakoulun lapsiryhmiä, mutta ne soveltuvat myös perheille.
Joulukalenteria voi värittää myös aikuinen itsekseen, sillä saa pienen annoksen joulutunnelmaa ja väriä kiireiseen joulun aikaan. Värittäminenhän rentouttaa!
Minkäikäisille Tarinatädin joulukalenteri sopii parhaiten?
Suositusikä on 6-10 -vuotiaille, mutta tätä pienemmätkin lapset ovat nauttineet värittämisestä ja joulukalenterin tutkailemisesta.
Pienemmille värittäjille suosittelen värityskuvan tulostamista A3-koossa, jolloin kuvan yksityiskohdat ovat suurempia.
Lisävinkkejä pienten kanssa värittämiseen saat joulukalenterin mukana!
Myös blogista löytyy vinkkejä:
Klikkaa Holvissa joulukalenteri ostoskoriin, niin monta kappaletta kuin haluat käyttöoikeuksia ryhmille.
Digitaalisesti myytävillä tuotteilla ei ole vaihto- tai palautusoikeutta.
Voit ostaa joulukalenterin lahjaksi, ladata kuvan koneellesi ja lähettää tiedoston haluamallesi lahjansaajalle.
Saat tulostaa Tarinatädin väritettävän joulukalenterin itsellesi sekä yhdelle lapsiryhmälle eli jos haluat värittää sitä itse tai yhdessä lapsesi kanssa, voit ilahduttaa myös lapsen koko luokkaa lähettämällä joulukalenterin opettajalle.
Ongelmatilanteet Holvissa ovat onneksi harvinaisia, mutta ota rohkeasti minuun tai suoraan Holviin yhteyttä, mikäli jotain menee pieleen niin selvitetään tilanne.
Välillä vastaan tulee tilanne, että joulukalenterin latauslinkkiä on vaikea löytää kuitista tai se on vanhentunut. Linkki kestää vain pari avaamista, kunnes se vanhenee. Se myös vanhenee ajan kanssa.
Helpoin tapa välttää tämä ongelma on ladata joulukalenteri suoraan koneelle heti kuitin saatuasi.
Jos linkki kuitenkin ehti vanheta, ota rohkeasti minuun yhteyttä siitä sähköpostiosoitteesta, johon tilasit joulukalenterin, niin lähetän sinulle kuitin uudelleen seuraavana arkipäivänä.
Is this available in other languages?
You can shop for your own Christmas Coloring pictures from elinap’s own online shop at shop.elinap.me
Kuinka monta joulukalenteria saa tulostaa?
Tarinatädin joulukalenteri toimitetaan PDF-tiedostona, jota voi tulostaa omaan käyttöön vapaasti. Lisäksi sen voi lähettää oman lapsen opettajalle, jotta koko ryhmä pääsee mukaan joulutunnelman luomiseen. Kuvatiedostoa ei kuitenkaan saa jakaa eteenpäin ja se täytyy mainita opettajalle, mikäli lähetät tiedoston sähköisesti hänelle.
Voitte siis ostaa kuvan ja tulostaa sen omalle lapsiryhmälle, mutta ette saa jakaa sitä eteenpäin naapuriluokalle.
Mikäli haluatte ostaa värityskuvan käyttöoikeuden useammalle lapsiryhmälle, valitse ostoskoriin Holvi-kaupassa useampi kappale haluamaasi kuvaa kerralla.
Voiko lasten kanssa toimivat ammattilaiset hyödyntää värityskuvaa useammalle asiakkaalle?
Ei. Tarinatädin joulukalenterien kaupallinen käyttö on kielletty, oli se sitten oman liiketoiminnan ohessa tapahtuvaa asiakkaille tulostamista tai myymistä eteenpäin.
Tarinatädillä on kuitenkin monia muita värityskuvia, joiden kaupallinen käyttö on mahdollista sopimuksella maksua vastaan.
Ota yhteyttä yhteydenottolomakkeella, mikäli haluaisit tehdä yhteistyötä.
Myös tilaustyönä toteutetut yksinoikeudella teille tehdyt värityskuvat mahdollisia!
Tällä hetkellä joulukalentereissa on valittavana kolme kokonaisuutta, joissa kaksi joulukalenteria voi asettaa vierekkäin. Näin voit jatkaa tarinointia edellisen vuoden joulukalenterista, tarjota kahdelle sisarukselle molemmille oman väritettävän joulukalenterin inspiroimaan tarinankerrontaa tai ihan vain simppelisti saat siinä paljon enemmän väritettävää (eli kaksi ”luukkua” päivässä).
Joulu järven rannalla ja Joulumuorin joulukoulu -joulukalenterit toisiinsa kuten myös
Ison talon joulu ja Joulu puumajassa -joulukalenterit
Joulu lumotussa metsässä ja Joulu keijukielekkeellä – joulukalenterit
Väritettävät joulukalenterit on piirretty A4 kokoon, ja niissä on pieniä yksityiskohtia, jotka voivat olla haastavia etenkin pienimmille värittäjille. Värityskuvan voi kuitenkin tulostaa A3-koossa, jolloin yksityiskohdat suurenevat.
Kuvissa ”Ison talon joulu” -joulukalenterien kokoero (A4 ja A3)
Värityskuva toimitetaan sinulle PDF -tiedostona, jossa on mukana tarinankerrontaa inspiroivia kysymyksiä, piirustusvinkkejä sekä vinkkejä kuvan värittämiseen.
Miksei joulukalenteritiedostossa ole tarinoita mukana?
Tarinatädin värityskuvien perusajatuksena on tarjota mahdollisuuksia lapsen oman mielikuvituksen herättelyyn ja väritettävien joulukalenterien ihanuus onkin minusta siinä, ettei valmiita tarinoita ole.
Ne syntyvät siinä värittäessä sellaisina kuin sillä hetkellä ovat.
Ihan ensin saattaa mieleen nousta vain vaikka tontun ikä, toisella kertaa sen nimi. Joskus tarinat ovat vielä hiljaisempia ja niitä pitää kaivella ja odotella ja joskus niitä ryöppyää hurjalla tahdilla niin, ettei kynä pysy mukana.
Joulukalenterin mukana saat liudan kysymyksiä inspiroimaan oman tarinatuokiosi sisältöä.
On ihanaa, että jokaisella on vapaus tulla kuulluksi oman tarinansa kanssa.
Ja jos vallan tarinattomuus vaivaa ja joulukalenterista on muotoutumassa silkka väri-iloittelu, ei hätää, sekin on ihana irtiotto joulukiireistä!
Käy kurkkaamassa Joulukalenterin väritysvinkit nettisivuilta osoitteesta: www.tarinatati.fi/joulukalenterin-varitysvinkit
Joulukalenterin voi säilyttää jatkoa varten ja ostaa seuraavana jouluna toisen osan juuri värittämääsi joulukalenteriin.
Monet Tarinatädin joulukalenterin hahmoista vierailevat vuodesta toiseen jokaisessa joulukalenterista, joten voit pistää muistiin niiden luonteen omissa tarinoissasi ja palata rakentamaan uusia tarinoita niiden pariin.
Voit myös miettiä, mitä ne tekisivät joulun jälkeen tai puuhailivat ennen joulua!
Osa hahmoista voi myös löytyä muista Tarinatädin vuodenaikavärityskuvista – Pysy kuulolla tilaamalla Tarinatädin uutiskirje!
Mikäli sinulla on vielä kysyttävää…
- Väritettävät joulukalenterit nyt myynnissä -
© elinap - Elina Puohiniemi 2015-2021